ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยการลาออกจากราชการพ.ศ. ๒๕๕๐[๑] โดยที่เป็นการสมควรกำหนดหลักเกณฑ์วิธีการเกี่ยวกับการลาออกจากราชการการอนุญาตให้ลาออก และการยับยั้งการลาออกจากราชการของข้าราชการเพื่อให้เป็นไปโดยถูกต้องตามกฎหมายและเกิดความเป็นธรรมแก่ข้าราชการอาศัยอำนาจตามความในมาตรา๑๗ และมาตรา ๕๖ แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ.๒๕๔๗ ประกอบกับมาตรา ๑๘ (๒) แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทา ในคราวประชุมครั้งที่ ๑๐/๒๕๕๐ เมื่อวันที่ ๓๑ตุลาคม พ.ศ. ๒๕๕๐ จึงออกข้อบังคับไว้ดังต่อไปนี้ข้อ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยการลาออกจากราชการ พ.ศ. ๒๕๕๐ข้อ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไป ทั้งนี้ ให้ใช้ข้อบังคับนี้เท่าที่ไม่ขัดหรือแย้งกับหลักเกณฑ์วิธีการ และเงื่อนไขที่ ก.พ.อ. กำหนดตามมาตรา ๑๔ (๓)แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ข้อ๓ ในข้อบังคับนี้สภามหาวิทยาลัย หมายความว่าสภามหาวิทยาลัยราชภัฏสวนสุนันทานายกสภามหาวิทยาลัย หมายความว่านายกสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาข้าราชการ หมายความว่าข้าราชการพลเรือนในสถาบันอุดมศึกษาในสังกัดมหาวิทยาลัยราชภัฏสวนสุนันทาและให้หมายความรวมถึงพนักงานราชการ ตามระเบียบสำนักนายกรัฐมนตรีว่าด้วยพนักงานราชการและพนักงานมหาวิทยาลัยตามระเบียบสภามหาวิทยาลัย ว่าด้วยพนักงานมหาวิทยาลัยหนังสือขอลาออก หมายความว่าหนังสือขอลาออกจากราชการตามแบบพิมพ์ที่แนบท้ายข้อบังคับนี้ผู้บังคับบัญชาเหนือขึ้นไปชั้นหนึ่ง หมายความถึงคณบดี ผู้อำนวยการสำนักหรือสถาบันหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะในกรณีที่คณบดีหรือผู้อำนวยการตามวรรคหนึ่งลาออกให้ถือว่าอธิการบดีเป็นผู้บังคับบัญชาเหนือขึ้นไปชั้นหนึ่งข้อ๔ข้าราชการผู้ใดประสงค์จะลาออกจากราชการให้ยื่นหรือส่งหนังสือขอลาออกต่อผู้บังคับบัญชาเหนือขึ้นไปชั้นหนึ่งมีสาระสำคัญตามแบบหนังสือขอลาออกในกรณีที่อธิการบดีขอลาออกจากราชการให้ยื่นหรือส่งหนังสือขอลาออกต่อนายกสภามหาวิทยาลัยภายใต้บังคับข้อ๙ การยื่นหรือส่งหนังสือขอลาออกให้ยื่นหรือส่งล่วงหน้าก่อนวันขอลาออกไม่น้อยกว่าสามสิบวัน ในกรณีมีเหตุผลความจำเป็นพิเศษผู้ขอลาออกจากราชการจะขออนุญาตลาออกก่อนล่วงหน้าน้อยกว่าสามสิบวันก็ได้โดยแสดงเหตุผลความจำเป็นพิเศษนั้นในหนังสือขอลาออกหนังสือขอลาออกที่ยื่นหรือส่งล่วงหน้าก่อนวันขอลาออกน้อยกว่าสามสิบวันโดยไม่ได้รับอนุญาตเป็นลายลักษณ์อักษรจากผู้มีอำนาจอนุญาตการลาออกหรือที่มิได้ระบุวันขอลาออกให้ถือวันถัดจากวันครบกำหนดสามสิบวันนับแต่วันยื่นหรือส่งหนังสือขอลาออกเป็นวันขอลาออกข้อ๕ การลาออกจากราชการให้อธิการบดีเป็นผู้มีอำนาจอนุญาตการลาออก เว้นแต่การอนุญาตให้ผู้ดำรงตำแหน่งระดับ๑๐ และตำแหน่งศาสตราจารย์ลาออกจากราชการให้อธิการบดีนำเสนอสภามหาวิทยาลัยเพื่อมีมติอนุญาตให้ลาออกภายใต้บังคับวรรคหนึ่งในกรณีที่อธิการบดีขอลาออกจากราชการให้นายกสภามหาวิทยาลัยอนุญาตให้ลาออกตามมติสภามหาวิทยาลัยข้อ๖เมื่อผู้บังคับบัญชาเหนือขึ้นไปชั้นหนึ่งของผู้ขอลาออกจากราชการได้รับหนังสือขอลาออกแล้วให้บันทึกวันยื่นหรือส่งหนังสือขอลาออกนั้นไว้เป็นหลักฐานและให้ตรวจสอบว่าหนังสือขอลาออกดังกล่าวได้ยื่นหรือส่งล่วงหน้าก่อนวันขอลาออกไม่น้อยกว่าสามสิบวันหรือไม่พร้อมทั้งพิจารณาเสนอความเห็นต่อผู้บังคับบัญชาเหนือขึ้นไปภายในเจ็ดวันนับแต่วันที่ได้หนังสือขอลาออกและให้ผู้บังคับบัญชาชั้นเหนือขึ้นไปแต่ละระดับเสนอความเห็นตามลำดับจนถึงผู้มีอำนาจอนุญาตการลาออกตามข้อ ๕ภายในเจ็ดวันนับแต่วันได้รับรายงานข้อ๗เมื่อผู้มีอำนาจอนุญาตการลาออกตามข้อ ๕ ได้รับหนังสือขอลาออกแล้วถ้าเป็นหนังสือขอลาออก ที่ยื่นหรือส่งล่วงหน้าก่อนวันขอลาออกไม่น้อยกว่าสามสิบวันหรือที่มิได้ระบุวันลาออกให้พิจารณาว่าจะสั่งอนุญาตให้ผู้นั้นลาออกจากราชการหรือจะสั่งยับยั้งการอนุญาตให้ลาออกโดยให้ดำเนินการดังนี้(๑)ในกรณีที่พิจารณาเห็นว่าควรอนุญาตให้ลาออกจากราชการได้ ให้มีคำสั่งอนุญาตให้ลาออกเป็นลายลักษณ์อักษรให้เสร็จสิ้นก่อนวันขอลาออกและแจ้งคำสั่งให้ผู้ขอลาออกทราบก่อนวันขอลาออกด้วย(๒)ในกรณีที่พิจารณาเห็นว่า ควรยับยั้งการอนุญาตให้ลาออก เนื่องจากจำเป็นเพื่อประโยชน์แก่ราชการ ให้มีคำสั่งยับยั้งการอนุญาตให้ลาออกเป็นลายลักษณ์อักษรให้เสร็จสิ้นก่อนวันขอลาออกแล้วแจ้งคำสั่งดังกล่าวพร้อมทั้งเหตุผลให้ผู้ขอลาออกทราบก่อนวันขอลาออกด้วยทั้งนี้ การยับยั้งการอนุญาตให้ลาออก จะยับยั้งได้ไม่เกินเก้าสิบวันโดยสั่งยับยั้งได้เพียงครั้งเดียวและจะก่อให้เกิดความเสียหายแก่ผู้ขอลาออกเกินกว่าเหตุมิได้เมื่อครบกำหนดเวลาที่ยับยั้งแล้วให้การลาออกมีผลตั้งแต่วันถัดจากวันครบกำหนดเวลาที่ยับยั้งในกรณีเป็นหนังสือขอลาออกที่ยื่นหรือส่งล่วงหน้าก่อนวันขอลาออกน้อยกว่าสามสิบวันเมื่อผู้มีอำนาจตามข้อ ๕ ได้รับหนังสือขอลาออกแล้วให้มีคำสั่งเป็นลายลักษณ์อักษรก่อนวันขอลาออกว่าจะอนุญาตให้ยื่นหรือส่งล่วงหน้าก่อนวันขอลาออกน้อยกว่าสามสิบวันตามที่ผู้ขอลาออกได้ยื่นหรือส่งไว้หรือไม่ทั้งนี้เพื่อจะได้ทราบว่าวันขอลาออกในกรณีดังกล่าวคือวันที่ระบุไว้ในหนังสือขอลาออกหรือวันถัดจากวันครบกำหนดสามสิบวันนับแต่วันยื่นหรือส่งหนังสือขอลาออกแล้วให้พิจารณาดำเนินการตาม (๑) หรือ (๒) แล้วแต่กรณีข้อ๘ ในกรณีที่ผู้มีอำนาจตามข้อ ๕มิได้มีคำสั่งอนุญาตให้ลาออกตามข้อ ๗ (๑)และมิได้มีคำสั่งยับยั้งการอนุญาตให้ลาออกก่อนวันขอลาออก ตามข้อ ๗ (๒)ให้การลาออกนั้นมีผลตั้งแต่วันที่ขอลาออกในกรณีที่ผู้ขอลาออกได้ออกจากราชการไปตามวรรคหนึ่งหรือเนื่องจากครบกำหนดเวลายับยั้งการอนุญาตให้ลาออกแล้วให้มีหนังสือแจ้งวันออกจากราชการให้ผู้ขอลาออกทราบภายในสิบห้าวันนับแต่วันที่ผู้นั้นออกจากราชการและแจ้งให้ส่วนราชการที่เกี่ยวข้องทราบด้วยข้อ๙ การยื่นหนังสือขอลาออกจากราชการเพื่อดำรงตำแหน่งทางการเมือง หรือเพื่อสมัครรับเลือกตั้งเป็นสมาชิกรัฐสภาสมาชิกสภาท้องถิ่นหรือผู้บริหารท้องถิ่นให้ยื่นหรือส่งต่อผู้บังคับบัญชาเหนือขึ้นไปชั้นหนึ่งหรือนายกสภามหาวิทยาลัย แล้วแต่กรณีอย่างช้าภายในวันที่ขอลาออกและให้ผู้ได้รับหนังสือขอลาออกส่งหนังสือขอลาออกตามลำดับจนถึงผู้มีอำนาจตามข้อ ๕โดยเร็ว เมื่อผู้มีอำนาจตามข้อ ๕ได้รับหนังสือขอลาออกแล้วให้พิจารณาอนุญาตให้ลาออกจากราชการได้ตั้งแต่วันที่ขอลาออกข้อ๑๐ให้นายกสภามหาวิทยาลัยเป็นผู้รักษาการให้เป็นไปตามข้อบังคับนี้และมีอำนาจตีความวินิจฉัยปัญหาอันเกิดจากการใช้ข้อบังคับนี้ประกาศ ณ วันที่ ๓๑ตุลาคม พ.ศ. ๒๕๕๐กร ทัพพะรังสีนายกสภามหาวิทยาลัยราชภัฏสวนสุนันทา[เอกสารแนบท้าย]๑.แบบหนังสือขอลาออกจากราชการ(ดูข้อมูลจากภาพกฎหมาย)หมายเหตุ :-เหตุผลในการประกาศใช้ข้อบังคับฉบับนี้ คือโดยที่พระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ มาตรา ๑๗และมาตรา ๕๖ กำหนดให้สภาสถาบันอุดมศึกษาออกข้อบังคับในส่วนที่เกี่ยวกับวิธีการลาออกจากราชการ การอนุญาตให้ลาออกและการยับยั้งการลาออกเพื่อให้เป็นไปโดยถูกต้องตามกฎหมายและเป็นหลักประกันความเป็นธรรมแก่ข้าราชการจึงจำเป็นต้องออกข้อบังคับนี้ปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๕/ตอนพิเศษ ๕๖ ง/หน้า ๒๘/๑๙ มีนาคม ๒๕๕๑